CELEX: 32017R1417
Language: da
Date: 2017-08-04 00:00:00
Title: Rådets gennemførelsesforordning (EU) 2017/1417 af 4. august 2017 om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

4.8.2017   
            
            
               DA
            
            
               Den Europæiske Unions Tidende
            
            
               LI 203/1
            
         RÅDETS GENNEMFØRELSESFORORDNING (EU) 2017/1417
   af 4. august 2017
   om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 269/2014 af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (1), særlig artikel 14, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 17. marts 2014 forordning (EU) nr. 269/2014.
            
         
               (2)
            
            
               Som led i Unionens politik om ikkeanerkendelse af den ulovlige annektering af Krim og Sevastopol har Rådet indført forbud mod levering af nøgleudstyr til etablering, erhvervelse eller udvikling af infrastrukturprojekter på Krim og i Sevastopol i vigtige sektorer, herunder energisektoren.
            
         
               (3)
            
            
               Gasturbiner, som er et væsentligt element i opførelsen af nye kraftværker på Krim, er blevet leveret fra Rusland i strid med kontraktbestemmelserne for det oprindelige salg til Rusland af turbinerne fra en virksomhed, der er etableret i Unionen.
            
         
               (4)
            
            
               Formålet med disse kraftværker er at sikre Krim og Sevastopol en uafhængig energiforsyning og dermed støtte deres adskillelse fra Ukraine og underminere Ukraines territoriale integritet, suverænitet og uafhængighed. Dette tiltag underminerer desuden Unionens politik om ikkeanerkendelse af den ulovlige annektering af Krim og Sevastopol.
            
         
               (5)
            
            
               I betragtning af ovenstående bør yderligere personer, enheder og organer tilføjes på listen over personer, enheder og organer, der er omfattet af restriktive foranstaltninger, jf. bilag I til forordning (EU) nr. 269/2014.
            
         
               (6)
            
            
               Bilag I til forordning (EU) nr. 269/2014 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   De personer og enheder, der er opført på listen i bilaget til nærværende forordning, tilføjes til listen i bilag I til forordning (EU) nr. 269/2014.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. august 2017.
      
         
            På Rådets vegne
         
         M. MAASIKAS
         
            Formand
         
      
   
   
      (1)  EUT L 78 af 17.3.2014, s. 6.
   
      BILAG
      
         Liste over de personer og enheder, der er omhandlet i artikel 1
      
      
         Personer
      
      
                   
               
               
                  Navn
               
               
                  Identificerende oplysninger
               
               
                  Begrundelse
               
               
                  Dato for opførelse på listen
               
            
                  158.
               
               
                  Andrey Vladimirovich CHEREZOV (TSCHERESOW)
                  Черезов, Андрей Владимирович
               
               
                  Den Russiske Føderations viceenergiminister.
                  Fødselsdato: 12.10.1967
                  Fødested: Salair, Kemerovskaya Oblast
               
               
                  Har et medansvar for beslutningen om at overføre gasturbiner, som Siemens Gas Turbine Technologies OOO havde leveret til OAO VO Technopromexport, med henblik på installering på Krim. Denne beslutning bidrager til etablering af en uafhængig energiforsyning for Krim og Sevastopol som et middel til at støtte deres adskillelse fra Ukraine og underminerer Ukraines territoriale integritet, suverænitet og uafhængighed.
               
               
                  4.8.2017
               
            
                  159.
               
               
                  Evgeniy Petrovich GRABCHAK
                  Грабчак, Евгений Петрович
               
               
                  Departementschef i Den Russiske Føderations energiministerium.
                  Fødselsdato: 18.7.1981
                  Fødested: Ust-Labinsk, Krasnodarregionen
               
               
                  Ansvarlig i Den Russiske Føderations energiministerium for udvikling af elektroenergiprojekter på Krim. Disse projekter bidrager til etablering af en uafhængig energiforsyning for Krim og Sevastopol som et middel til at støtte deres adskillelse fra Ukraine og underminerer Ukraines territoriale integritet, suverænitet og uafhængighed.
               
               
                  4.8.2017
               
            
                  160.
               
               
                  Sergey Anatolevich TOPOR-GILKA
                  Топор-Гилка, Сергей Анатольевич
               
               
                  Generaldirektør for OAO »VO TPE« indtil dets insolvens, generaldirektør for OOO »VO TPE«.
                  Fødselsdato: 17.2.1970
               
               
                  Som generaldirektør for OOO »VO TPE« ledte han forhandlingerne med Siemens Gas Turbine Technologies OOO om køb og levering af gasturbinerne til et kraftværk i Taman i Krasnodarregionen i Den Russiske Føderation. Han var ansvarlig for overførslen af gasturbinerne til Krim. Dette bidrager til etablering af en uafhængig energiforsyning for Krim og Sevastopol som et middel til at støtte deres adskillelse fra Ukraine og underminerer Ukraines territoriale integritet, suverænitet og uafhængighed.
               
               
                  4.8.2017
               
            
         Enheder
      
      
                   
               
               
                  Navn
               
               
                  Identificerende oplysninger
               
               
                  Begrundelse
               
               
                  Dato for opførelse på listen
               
            
                  38.
               
               
                  OAO »VO Technopromexport« (OAO »VO TPE«)
                  alias: Open Joint Stock Company »Foreign Economic Association«»Technopromexport«
                  Открытое акционерное общество Внешнеэкономическое объединение Технопромэкспорт
               
               
                  Adresse: 119019, Moscow, Novyi Arbat str., 15, building 2
                  Registreringsdato: 27.7.1992
                  Statsregistreringsnummer: 1067746244026
                  Skatteregistreringsnummer: 7705713236
               
               
                  Som kontraherende part med Siemens Gas Turbine Technologies OOO købte OAO »VO TPE« gasturbiner, der var deklareret som værende bestemt til et kraftværk i Taman i Krasnodarregionen i Den Russiske Føderation, og var som kontrahent ansvarlig for overførslen af gasturbinerne til OOO »VO TPE«, som dernæst overførte dem til Krim med henblik på installering. Dette bidrager til etablering af en uafhængig energiforsyning for Krim og Sevastopol som et middel til at støtte deres adskillelse fra Ukraine og underminerer Ukraines territoriale integritet, suverænitet og uafhængighed.
               
               
                  4.8.2017
               
            
                  39.
               
               
                  OOO »VO Technopromexport« (OOO »VO TPE«)
                  alias: Limited Liability Company »Foreign Economic Association«»Technopromexport«
                  Общество с ограниченной ответственностью »Внешнеэкономическое объединение Технопромэкспорт«
               
               
                  Adresse: 119019, Moscow, Novyi Arbat str., 15, building 2
                  Registreringsdato: 8.5.2014
                  Statsregistreringsnummer: 1147746527279
                  Skatteregistreringsnummer: 7704863782e
               
               
                  Nuværende ejer af de gasturbiner, som Siemens Gas Turbine Technologies OOO oprindelig leverede til OAO »VO TPE«. OOO »VO TPE« overførte gasturbinerne til Krim med henblik på installering. Dette bidrager til etablering af en uafhængig energiforsyning for Krim og Sevastopol som et middel til at støtte deres adskillelse fra Ukraine og underminerer Ukraines territoriale integritet, suverænitet og uafhængighed.
               
               
                  4.8.2017
               
            
                  40.
               
               
                  ZAO Interavtomatika (IA)
                  alias: ЗАО »Интеравтоматика«, CJSC »Interavtomatika«
               
               
                  Adresse: 115280, Moscow, Avtozavodskaya st., 14,
                  Registreringsdato: 31.1.1994
                  Statsregistreringsnummer: 1037739044111
                  Skatteregistreringsnummer: 7725056162
               
               
                  Virksomhed specialiseret i kontrol- og kommunikationssystemer til kraftværker, som har indgået kontrakter om projekter vedrørende opførelse af kraftværker og installering af gasturbiner i Sevastopol og Simferopol. Dette bidrager til etablering af en uafhængig energiforsyning for Krim og Sevastopol som et middel til at støtte deres adskillelse fra Ukraine og underminerer Ukraines territoriale integritet, suverænitet og uafhængighed.
               
               
                  4.8.2017